open-index/open-wikipedia-markdown huggingface dataset:
তাসাদ্দুক হোসেন মুফতি

**তাসাদ্দুক হুসেন মুফতি** একজন ভারতীয় রাজনীতিবিদ এবং একজন বিখ্যাত চিত্রগ্রাহক। তিনি *[[ওমকারা (২০০৬-এর চলচ্চিত্র)|ওমকারা]]* এবং *[[কমিনে|কামিনে]]* ছবিতে তার কাজের জন্য পরিচিত। তিনি এখন জম্মু ও কাশ্মীর পিপলস ডেমোক্রেটিক পার্টির সদস্য এবং জম্মু ও কাশ্মীর বিধান পরিষদের প্রাক্তন সদস্য। তিনি ২০১৭ থেকে ২০১৮ সাল পর্যন্ত জম্মু ও কাশ্মীর সরকারের পর্যটন মন্ত্রী হিসেবে দায়িত্ব পালন করেন। তিনি ভারতের প্রাক্তন স্বরাষ্ট্রমন্ত্রী এবং জম্মু ও কাশ্মীরের দুইবারের মুখ্যমন্ত্রী মুফতি মোহাম্মদ সাঈদের ছেলে এবং জম্মু ও কাশ্মীরের প্রাক্তন মুখ্যমন্ত্রী মেহবুবা মুফতির ভাই।

## তথ্যসূত্র

বিষয়শ্রেণী:জম্মু ও কাশ্মীর বিধান পরিষদের সদস্য
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:কাশ্মীরি রাজনীতিবিদ
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:ভারতীয় চিত্রগ্রাহক
বিষয়শ্রেণী:অনন্তনাগের ব্যক্তি
বিষয়শ্রেণী:বিজবিহারার ব্যক্তি
নুরবখশী

[থাম্ব| ''নবী ও পারসিক চিকিৎসক'', [‛আবিদ-এর অঙ্কিত চিত্রকর্ম। মুঘল ভারত, আনুমানিক ১৬৪৫ খ্রিস্টাব্দ। ফ্রির গ্যালারি অফ আর্ট]]

**বাহা উদ-দৌলা ইবনে সিরাজ উদ-দীন শাহ কাসিম ইবনে মুহাম্মাদ আল-হুসায়নী নুরবখশী** (কখনও কখনও নুরবখশীর পরিবর্তে নূরী নামেও উল্লিখিত), ১৫-১৬শ শতাব্দীর একজন পারসিক চিকিৎসক ছিলেন।

তিনি পারস্য ও বাগদাদে রাজকীয় পৃষ্ঠপোষকতা লাভ করেছিলেন। তিনি ১৫০১ খ্রিস্টাব্দে তেহরানের নিকটবর্তী রায় শহরের পার্শ্ববর্তী তারাশ্ট গ্রামে রচিত *খুলাসাত আল-তাজারিব* (অভিজ্ঞতার সারসংক্ষেপ) নামক একটি চিকিৎসাবিষয়ক গ্রন্থের জন্য পরিচিত।

## আরও দেখুন
*ইরানি বিজ্ঞানীদের তালিকা

## সূত্র
তার জীবন ও মৃত্যুর সম্ভাব্য তারিখ সম্পর্কিত প্রমাণের জন্য দেখুন:

*   
* 

  

বিষয়শ্রেণী:১৬শ শতাব্দীর ইরানি চিকিৎসক
বিষয়শ্রেণী:১৫শ শতাব্দীর ইরানি চিকিৎসক
বিষয়শ্রেণী:তৈমুরি সাম্রাজ্যের চিকিৎসক
আনন্দ করো ভাই, সময় এসে গেছে...

**"ভেসেলি, ব্রাদার, দ্য আওয়ার্স হ্যাস কাম..."** (ইউক্রেনীয়: আনন্দ করো, ভাই, সময় এসে গেছে) হল ইউক্রেনীয় রক গ্রুপ ওকিয়ান এলজির প্রধান গায়ক স্ব্যাটোস্লাভ ভাকারচুকের একটি একক সঙ্গীত, যা ১৪ অক্টোবর, ২০০৬ সালে মুক্তি পায়।

একক সঙ্গীতের শিরোনাম গানের ভিডিও ক্লিপের প্রিমিয়ারটি ১৫ অক্টোবর, ২০০৬ তারিখে বিশ্লেষণাত্মক অনুষ্ঠান "TSN রেজাল্ট অফ দ্য উইক"-এ অনুষ্ঠিত হয়েছিল ১+১ টিভি চ্যানেলে। ভিডিওটি পরিচালনা করেছেন ভিক্টর প্রিদুভালভ ।

গানটি তার হতাশাবাদী কথার কারণে ব্যাপকভাবে পরিচিতি লাভ করে, যা অনেকেই কমলা বিপ্লবে ভাকারচুকের হতাশা হিসেবে মনে করেছিলেন।

একক গান বিক্রি থেকে প্রাপ্ত সমস্ত অর্থ দোনেৎস্ক অঞ্চলের মেকেভকা শহরের একটি আঞ্চলিক বিশেষায়িত শিশু হোমে স্থানান্তরিত করা হয়েছিল। 

## সঙ্গীতজ্ঞ
* স্ব্যাটোস্লাভ ভাকারচুক - কণ্ঠশিল্পী
* পেট্রো চেরনিয়াভস্কি - গিটার
* ডেনিস দুদকো - বেস গিটার
* মিলোস জেলিচ - কীবোর্ড
* ডেনিস গ্লিনিন - ড্রামস
* ভলোদিমির ভয়েট - বান্দুরা

## গানের কথা
খুশির সময়, ভাই।
একটি নতুন ভবিষ্যৎ নতুন দিন দেয়!
আকাশে এত কম সূর্য কেন?
আমি কেন বারবার দুঃখের গান লিখছি?
 
খুশির সময়, ভাই।
আমরা লক্ষ্যের আরও কাছে চলে আসছি!
তাহলে আমি কেন অন্য পথ খুঁজছি?
আমি কেন তাদের সাথে যেতে চাই না?
 
খুশির সময়, ভাই।
আমাদের বুকে গৌরবের চিহ্ন জ্বলজ্বল করছে!
আমাদের চোখ আলতো করে বন্ধ ছিল, আমাদের ঠোঁট মধু দিয়ে মাখা ছিল,
আত্মাটা ঠিক এভাবেই ছুঁড়ে ফেলা হয়েছিল...
 
আত্মা জেগে উঠেছে, আর জিজ্ঞাসা করছে
একা - একা কেন?
জিজ্ঞাসা করার কেউ নেই - পিতার পরিবর্তে সোনা,
মায়ের পরিবর্তে, একটি ফাঁকা দেয়াল।
 
আর চারপাশ শান্ত, নিস্তব্ধ হয়ে গেল...
কোথাও কোথাও কণ্ঠস্বর বিভক্ত ছিল...
খুশির সময় এসে গেছে, আমাদের মধ্যে খুব কম লোকই অবশিষ্ট আছে।
সময়টা এমনই, ভাই!
 
কিন্তু আমরা তোমার সাথে আমাদের নিজস্ব কাজ করব,
চোখ খোলো এবং এগিয়ে যাও!
আর দাঁত শক্ত করে চেপে ধরে, মাকে কোমলভাবে ভালোবাসে।
যদি আমরা না হই,তাহলে আর কে, ভাইয়েরা?!!

## তথ্যসূত্র

বিষয়শ্রেণী:ইউক্রেনীয় ভাষার গান
হাশত বহিশত

**হাশত বহিশত** (, ) একটি প্রাচীন উর্দু (দককনী) ভাষায় রচিত সীরাত বিষয়ক ছন্দবদ্ধ গ্রন্থ, প্রাচীন কবি মুহাম্মদ বাকির আগাহ বইটি রচনা করেছিলেন। হাশত বহিশত বইটি কবিতার আকারে রচিত। এই গ্রন্থের রচনাকাল ১১৮৫ হিজরি থেকে ১২০৬ হিজরির মধ্যবর্তী সময়ে রচিত, সেই হিসাবে বইটি ইংরেজি সালের ১৮ শতকের শেষের দিকে লিপিবদ্ধ হয়েছিলো। কাব্যটি আটটি খণ্ডে বিভক্ত এবং সবই মসনবীর আকারে রচিত। গ্রন্থটি লেখার সময়ে প্রাচীন দককনি ভাষায় ফার্সি ভাষার ব্যাপক প্রভাব ছিলো, এইজন্য গ্রন্থটি ফার্সি ভাষার শব্দের সাথে মিল রয়েছে।

## বিষয়বস্তুর বর্ণনা
বইটি অনেক প্রাচীন হলেও বইটির কিছু বিষয়বস্তু এখনো পাওয়া যায়। এই আটটি রচনায় মোট আনুমানিক ৮,৬৫০টি ছন্দবদ্ধ পঙ্‌ক্তি রয়েছে এবং শিরোনামসহ প্রায় ৯,০০০ পংক্তি রয়েছে। প্রতিটি খণ্ডের বিবরণ নিচে দেওয়া হলো:

# মন দীপক: নূরে মুহাম্মদীর বর্ণনা, রচনাকাল ১১৮৫ হিজরি
# মন হিরন: নবুয়তের সুসংবাদসমূহের বর্ণনা আনুমানিক ১১৮৬ হিজরি
# মন মোহন: রাসূল ﷺ জন্মের বর্ণনা, রচনাকাল ১১৮৬ হিজরি
# জগ মোহন: হুজুর ﷺ-এর আট বছর বয়স থেকে ইন্তেকাল পর্যন্ত জীবনের বিবরণ
# আরামে দিল: নবীজির ﷺ চরিত্র ও শামায়েল
# রাহাতে জান: হুজুর ﷺ-কে দানকৃত বিশেষ বৈশিষ্ট্যসমূহ
# মন দর্পণ: নবীজির ﷺ মু‘জিজাসমূহ, রচনাকাল: ১২০৬ হিজরি
# মন জীবন: হুজুরের ﷺ আখলাক ও আদব, নবীজিকে ভালোবাসা, রওজা মুবারক-এর জিয়ারত এবং দরূদের ফজিলত

## আরো দেখুন
* উসওয়ায়ে রাসূলে আকরাম
* মিসাকুন নাবিয়ীন
* খুতবাতে মাদ্রাজ

## তথ্যসূত্র

## বহিঃসংযোগ
* আর্কাইভ.কমে ''হাশত বহিশত''

বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:উর্দু ভাষার সাহিত্য
বিষয়শ্রেণী:উর্দু ভাষায় মুহাম্মাদের জীবনীগ্রন্থ
বিষয়শ্রেণী:মুহাম্মাদ সম্পর্কিত কাব্যগ্রন্থ
বিষয়শ্রেণী:ফার্সি ভাষায় মুহাম্মাদের জীবনীগ্রন্থ
সংক্রামক ব্যাধি হাসপাতাল

**সংক্রামক ব্যাধি হাসপাতাল** বাংলাদেশের রাজধানী ঢাকার মহাখালী এলাকায় অবস্থিত একটি বিশেষায়িত সরকারি হাসপাতাল। যা সংক্রামক রোগের চিকিৎসা ও নিয়ন্ত্রণে গুরুত্বপূর্ণ ভূমিকা পালন করে। এটি স্বাস্থ্য অধিদপ্তরের আওতাধীন একটি প্রতিষ্ঠান।

## ইতিহাস
হাসপাতাল কর্তৃপক্ষের তথ্য অনুযায়ী, ১৯৫৬ সালে স্কুল অব ট্রপিক্যাল মেডিসিন নামে এই প্রতিষ্ঠানের কার্যক্রম শুরু হয়। পরবর্তীতে ১৯৭২ সালে প্রতিষ্ঠানটির নাম পরিবর্তন করে রাখা হয় সংক্রামক ব্যাধি হাসপাতাল। একই বছরে সরকার হাসপাতালটির জন্য ৩৫ একর জমি বরাদ্দ দেয়।

## অবস্থান
হাসপাতালটি ঢাকার মহাখালী এলাকায় অবস্থিত, যা স্বাস্থ্য অধিদপ্তর ও আইইডিসিআর-এর (রোগতত্ত্ব, রোগ নিয়ন্ত্রণ ও গবেষণা ইনস্টিটিউট) নিকটবর্তী।
## তথ্যসূত্র

বিষয়শ্রেণী:ঢাকার হাসপাতাল
আবু হাফসা ইয়াজিদ

**আবু হাফসা ইয়াজিদ** () ছিলেন উমাইয়া খলিফা মারওয়ান ইবন আল-হাকাম-এর () একজন *[[মাওলা]]* বা ভৃত্য। ইয়াজিদের সম্পূর্ণ নাম অজানা; *আবু হাফসা* শব্দের অর্থ "হাফসার পিতা" (আরবি *[[কুনিয়া (আরবি)|কুনিয়া]]*)।

আবু হাফসা ইয়াজিদের উৎস অস্পষ্ট; তিনি সম্ভবত ফার্সি বা ইহুদি বংশোদ্ভূত ছিলেন। তিনি সম্ভবত ৬৫০ খ্রিস্টাব্দে ইসতাখর বিজয়ের সময় যুবক বয়সে বন্দী হয়েছিলেন এবং পরবর্তীতে খলিফার কাছে বিক্রি হয়েছিলেন। উসমান ইবন আফফান-এর হত্যাকাণ্ডের দিনে (১৭ জুন ৬৫৬) মারওয়ান তাকে মুক্ত করেন। উৎসভেদে তিনি ইসলাম গ্রহণ করেছিলেন অথবা ইহুদি বিশ্বাস ধরে রেখেছিলেন বলে উল্লেখ রয়েছে।

মারওয়ান ইয়াজিদকে মদিনায় কর সংগ্রহ সহ বিভিন্ন পদে নিয়োগ করেছিলেন। তিনি ইয়ামামার *[[আমির]]*-এর কন্যাকে বিবাহ করেছিলেন এবং তাদের বংশধরদের মধ্যে প্রাথমিক ইসলামিক যুগের কয়েকজন বিশিষ্ট কবি ছিলেন, যেমন মারওয়ান ইবন আবি হাফসা ও মারওয়ান ইবন আবি আল-জানুব।

আবু হাফসা ইয়াজিদকে কখনো কখনো ৬৪৩ খ্রিস্টাব্দে খলিফা প্রথম উমর-এর রাজসভার চিকিৎসক হিসাবে বর্ণনা করা হয়। তবে পরবর্তী আরব ইতিহাসবিদদের রচনাভিত্তিক এই বর্ণনাটি ভ্রান্ত হতে পারে, কারণ প্রাচীনতম উৎসগুলোতে তাকে চিকিৎসক হিসাবে উল্লেখ করা হয়নি।

## তথ্যসূত্র

বিষয়শ্রেণী:উমাইয়া খিলাফতের চিকিৎসক
বিষয়শ্রেণী:মধ্যযুগীয় ইহুদি চিকিৎসক
বিষয়শ্রেণী:উমাইয়া খিলাফতের ইহুদি
বিষয়শ্রেণী:জন্মসাল অজানা
বিষয়শ্রেণী:মৃত্যুসাল অজানা
বিষয়শ্রেণী:সপ্তম শতাব্দীর ইরানি চিকিৎসক
বিষয়শ্রেণী:উমাইয়া খিলাফতের সপ্তম শতাব্দীর মানুষ
বিষয়শ্রেণী:সপ্তম শতাব্দীর ইহুদি
মাসারজাওয়াইহ

**মাসারজাওয়াইহ** () ছিলেন প্রাচীনতম ইহুদি চিকিৎসকদের একজন যিনি ফার্সি বংশোদ্ভূত ছিলেন। তিনি সিরীয় ভাষা থেকে রচনা অনুবাদকারী প্রথমদের মধ্যে অন্যতম। তিনি প্রায় ৬৮৩ খ্রিস্টাব্দে (হিজরি ৬৪) বসরাতে বসবাস করতেন। ইউরোপীয় উৎসসমূহে তার নাম বিকৃতভাবে সংরক্ষিত হয়েছে; এটি এখনও সন্তোষজনকভাবে ব্যাখ্যা করা যায়নি। নিউডা ("Orient, Lit." vi. 132-এ) "*মাসারজাওয়াইহ*" নামটিকে হিব্রু ব্যক্তিনাম "*মেশারশেয়া*"-র সাথে তুলনা করেছেন। তবে "*-waih*" প্রত্যয়টি ফার্সি উৎসের ইঙ্গিত দেয়। "*মাসারজিস*" নামটিকে খ্রিস্টান ব্যক্তিনাম "*মার সারজিস*"-এর সাথেও তুলনা করা হয়েছে; তবে মাসারজিসের খ্রিস্টান বা ইসলাম গ্রহণের কোনো তথ্য জানা যায়নি।

মাসারজাওয়াইহের পুত্র, যিনি তিনিও একজন অনুবাদক ছিলেন এবং দুটি গ্রন্থের (রং ও খাদ্য সম্পর্কিত) রচয়িতা, তার নাম ছিল "**[[ঈসা (নাম)|ঈসা]]**", অর্থাৎ "যিশু"; এই নামটি নির্দেশ করে যে তার পুত্র খ্রিস্টধর্মে ধর্মান্তরিত হয়েছিলেন।

মাসারজাওয়াইহ আর্কডেকন বা প্রেসবিটার আরন অব আলেকজান্দ্রিয়া-র (সক্রিয় –৬৪১) চিকিৎসাবিষয়ক *প্যান্ডেক্টস* সিরীয় ভাষা থেকে আরবিতে অনুবাদ করেন এবং এই অনুবাদের ত্রিশটি অধ্যায়ে নিজস্ব দুটি অধ্যায় সংযোজন করেন। এটি আরবি ভাষায় অনূদিত প্রথম বৈজ্ঞানিক গ্রন্থ হিসাবে বিবেচিত। তিনি আরবি ভাষায় দুটি গ্রন্থও রচনা করেন: "খাদ্যের গুণাবলী, তাদের সুবিধা ও অসুবিধা" এবং "ঔষধি গাছের গুণাবলী, তাদের সুবিধা ও অসুবিধা"। এই তিনটি রচনার কোনোটি সংরক্ষিত নেই। তবে উদ্ধৃতির মাধ্যমে তাদের বিষয়বস্তু কিছুটা জানা যায়। আরনের প্যান্ডেক্টস অনুবাদে মাসারজাওয়াইহ কতটুকু সংযোজন করেছিলেন তা নির্ধারণ করা কঠিন, কারণ মূল রচনাগুলি কেবল খণ্ডিত আকারে টিকে আছে।

## সম্পদ
*গটহিল, রিচার্ড এবং ম্যাক্স শ্লেসিঙ্গার। "মাসারজাওয়াইহ"। *[[ইহুদি বিশ্বকোষ]]*। ফাঙ্ক অ্যান্ড ওয়াগন্যালস, ১৯০১–১৯০৬; যা নিম্নলিখিত গ্রন্থপঞ্জি প্রদান করে:  
:*স্টেইনশ্নাইডার, জেড. ডি. এম. জি. liii. ৪২৮ et seq.;  
:**idem*, Die Arabische Literatur, § ১৬, পৃ. ১৩ et seq. জি. এম. এসসি.

## আরও দেখুন
* ফারাজ বেন সালিম

## তথ্যসূত্র
  

বিষয়শ্রেণী:মধ্যযুগীয় ইহুদি চিকিৎসক
বিষয়শ্রেণী:সিরীয়–আরবি অনুবাদক
বিষয়শ্রেণী:সপ্তম শতাব্দীর ইরানি চিকিৎসক
বিষয়শ্রেণী:উমাইয়া খিলাফতের চিকিৎসক
বিষয়শ্রেণী:সপ্তম শতাব্দীর ইহুদি
বিষয়শ্রেণী:উমাইয়া খিলাফতের সপ্তম শতাব্দীর ব্যক্তিত্ব
বিষয়শ্রেণী:মধ্যযুগীয় পারস্যের ইহুদি চিকিৎসক
বিষয়শ্রেণী:উমাইয়া খিলাফতের ইহুদি
ইউক্রেনের রাত

***ইউক্রেনের রাত*** হলো ১৮৭৬ সালে রাশিয়ান শিল্পী আর্খিপ কুইন্দজির আঁকা একটি তৈলচিত্র। এই চিত্রকর্মটি মস্কোর ত্রেতিয়াকভ গ্যালারির সংগ্রহের অংশ (ইনভেন্টরি: 879)।

## ইতিহাস
*ইউক্রেনের রাত* চিত্রকর্মটি প্রথম ১৮৭৬ সালে অ্যাসোসিয়েশন অফ ট্র্যাভেলিং আর্ট এক্সিবিশনস ( পেরেদভিজনিকি )-এর ৫ম প্রদর্শনীতে প্রদর্শিত হয়েছিল এবং সেখানে এটি দুর্দান্ত সাফল্য অর্জন করেছিল। এটি ১৮৭৮ সালের প্যারিস প্রদর্শনীতে রাশিয়ান শিল্প বিভাগেও প্রদর্শিত হয়েছিল। ১৮৭৮ সালে এই চিত্রকর্ম এবং ''"অন দ্য আইল্যান্ড অফ ভ্যালাম"'' (১৮৭৩, ত্রেতিয়াকভ গ্যালারি ), ''মারিউপোলের চুমাটস্কি ট্র্যাক্ট'' (১৮৭৫, ত্রেতিয়াকভ গ্যালারি) এবং *স্টেপ্পে* (১৮৭৫, ইয়ারোস্লাভল আর্ট মিউজিয়াম) চিত্রকর্মের জন্য কুইন্দজিকে প্রথম সারির দারুন শিল্পী উপাধিতে ভূষিত করা হয়েছিল।

এই চিত্রকর্মটিকে শিল্পীর কাজের এক সন্ধিক্ষণ হিসেবে বিবেচনা করা হয়। এর শুরুতে তিনি তার পূর্ববর্তী কাজগুলির শিক্ষায়তনিক রোমান্টিকতা থেকে দূরে সরে যান এবং চিত্রের বহির্বিশ্বীয়তা তার কাজের একটি স্বতন্ত্র বৈশিষ্ট্য হয়ে ওঠে। *ইউক্রেনের রাত* চিত্রের বেশিরভাগ অংশই মখমলী নীল-কালো রঙে আঁকা; শুধু চিত্রের ডান দিকের গ্রামের মাজাঙ্কা বাড়ির হালকা দেয়ালগুলি চাঁদের আলোয় উজ্জ্বলভাবে জ্বলজ্বল করছে।

## সমালোচনা
কুইন্দজির জীবনী লেখক মিখাইল নেভেদমস্কি লিখেছেন:
 

আর শিল্প ইতিহাসবিদ ভ্লাদিমির পেত্রোভ আর্খিপ কুইন্দজির জন্মের ১৫০তম বার্ষিকীতে উৎসর্গীকৃত তার প্রবন্ধে তাই লিখেছেন:

## আরও দেখুন

* *[[ইউক্রেনের সন্ধ্যা]]* (১৮৭৮)
* আর্খিপ কুইন্দজির আঁকা ছবির তালিকা

## তথ্যসূত্র

বিষয়শ্রেণী:১৮৭৮-এর চিত্রকর্ম
পূর্ব পাকিস্তানের মন্ত্রিসভার তালিকা

নিম্নের তালিকাটি পূর্ব পাকিস্তানের (বর্তমানে গণপ্রজাতন্ত্রী বাংলাদেশ) মন্ত্রিসভার একটি তালিকা যেটি ১৯৪৭ থেকে ১৯৭১ সাল পর্যন্ত ইসলামী প্রজাতন্ত্রী পাকিস্তানের একটি প্রদেশ ছিল। পাশাপাশি এখানে পূর্ব পাকিস্তানের পূর্বসূরি ব্রিটিশ শাসিত বঙ্গ প্রদেশ ও উত্তরসূরি প্রবাসী বাংলাদেশ সরকারের মন্ত্রিসভার তালিকা দেওয়া হলো:

## পূর্বসূরি মন্ত্রিসভা (১৯৩৭–১৯৪৬)

## প্রাদেশিক মন্ত্রিসভা (১৯৪৭–১৯৭১)

## উত্তরসূরি মন্ত্রিসভা (১৯৭১–১৯৭২)

## আরও দেখুন
* বাংলাদেশী সরকারের তালিকা

## তথ্যসূত্র


বিষয়শ্রেণী:পাকিস্তানি প্রদেশের মন্ত্রিসভা
বিষয়শ্রেণী:সরকারসমূহের তালিকা
ইউক্রেনের সন্ধ্যা

***ইউক্রেনের সন্ধ্যা*** হলো শিল্পী আর্খিপ কুইন্দজির একটি চিত্রকর্ম যা ১৮৭৮ সালে আঁকা হয়েছিল (এবং ১৯০১ সালে আংশিকভাবে সংশোধিত হয়েছিল)। এই চিত্রকর্মটি সেন্ট পিটার্সবার্গে অবস্থিত রাশিয়ান জাদুঘরের সংগ্রহের অংশ (ইনভেন্টরি: Zh-4190)। 

## ইতিহাস
*ইউক্রেননের সন্ধ্যা* (সন্ধ্যা শিরোনামে) ছবিটি প্রথম ১৮৭৮ সালে অ্যাসোসিয়েশন অফ ট্র্যাভেলিং আর্ট এক্সিবিশনস ( পেরেদভিজনিকি ) এর ৬ষ্ঠ প্রদর্শনীতে প্রদর্শিত হয়েছিল, শিল্পীর আরেকটি চিত্রকর্ম - *বন*-এর সাথে।

চিত্রকর্মটিতে দক্ষিণ সূর্যাস্তের আলোকিত একটি খামারবাড়ি দেখানো হয়েছে। চিত্রকর্মটির কম্পোজিশন কুইন্দজির পূর্ববর্তী চিত্রকর্ম *ইউক্রেনের রাত* (১৮৭৬) এর কথা মনে করিয়ে দেয়, তবে এখানে মাজাঙ্কা ঘরগুলি চাঁদের আলোয় নয় বরং অস্তগামী সূর্যের রশ্মি দ্বারা আলোকিত হয়, যা উজ্জ্বল লাল রঙের ছায়া ব্যবহারের মাধ্যমে আরও জোরালোভাবে ফুটিয়ে তোলা হয়েছে। এই সময়ের অন্যান্য চিত্রকর্মের মতো, এই কাজের মূল শক্তি হল কুইন্দজির আলোকসজ্জার রহস্য, আলো ও ছায়ার খেলা বোঝার প্রচেষ্টা।

## সমালোচনা
শিল্প ইতিহাসবিদ ভ্লাদিমির পেত্রোভ আর্খিপ কুইন্দজির জন্মের ১৫০তম বার্ষিকীতে উৎসর্গীকৃত তার প্রবন্ধে লিখেছেন: 

আর্খিপ কুইন্দজির কাজের উপর একটি প্রবন্ধে, শিল্প ইতিহাসবিদ ভিতালি মানিন উল্লেখ করেছেন: 

## আরও দেখুন
* *[[ইউক্রেনের রাত]]* (১৮৭৬)

## তথ্যসূত্র

বিষয়শ্রেণী:১৮৭৮-এর চিত্রকর্ম
হিজব (কুরআন)

thumb|আরবি ভাষায় “আল-কুরআনুল কারীম” শিরোনাম
**হিজব** হল পবিত্র কুরআন শরীফের ষাটটি ভাগের প্রতিটি একক ভাগ।

কুরআন শরীফ মোট ত্রিশটি পারা বা জুজ-এ বিভক্ত, এবং প্রতিটি পারায় দুটি করে হিজব থাকে। অর্থাৎ, কুরআন শরীফে মোট ষাটটি হিজব রয়েছে। সাধারণত হিফজ বা মুরাজআ (পুনরাবৃত্তি)-র সূচনায় হিজবকে বিশেষ গুরুত্ব দেওয়া হয়।  

নাফি থেকে বর্ণিত কালুন কিরআতের পদ্ধতিতে, একটি হিজবকে আরও আটটি ভাগে ভাগ করা হয়, যাকে 'ثمان' (সামান) বলা হয়।

## আরও দেখুন
* কুরআন
* পারা

## তথ্যসূত্র

বিষয়শ্রেণী:কুরআন
বিষয়শ্রেণী:মুখস্ত
নরফোক দ্বীপ অপেশাদার ক্রীড়া ও কমনওয়েলথ গেমস অ্যাসোসিয়েশন

**নরফোক দ্বীপ অপেশাদার ক্রীড়া ও কমনওয়েলথ গেমস অ্যাসোসিয়েশন** (; এছাড়াও সংক্ষেপে আইওসি কোড **এনএফকে** দ্বারা পরিচিত) হলো নরফোক দ্বীপের জাতীয় অলিম্পিক কমিটি। এই সংস্থাটির ১৯৮৬ সালে প্রতিষ্ঠিত হয়েছে; যার সদর দপ্তর নরফোক দ্বীপে অবস্থিত।

বর্তমানে নরফোক দ্বীপ অপেশাদার ক্রীড়া ও কমনওয়েলথ গেমস অ্যাসোসিয়েশনের সভাপতির দায়িত্ব পালন করছেন ম্যালকোম ট্যারেন্ট, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জ্যাকলিন গ্রান্ডি।

## ইতিহাস
১৯৮৬ সালে নরফোক দ্বীপের বহু-ক্রীড়ার সর্বোচ্চ সংস্থা হিসেবে নরফোক দ্বীপ অপেশাদার ক্রীড়া ও কমনওয়েলথ গেমস অ্যাসোসিয়েশন প্রতিষ্ঠিত হয়েছে।

এটি নরফোক দ্বীপকে কমনওয়েলথ গেমস, প্যাসিফিক গেমস এবং প্যাসিফিক মিনি গেমসের মতো ক্রীড়া প্রতিযোগিতায় প্রতিনিধিত্ব করে। তবে, এই সংগঠনটি অলিম্পিক গেমসে অংশগ্রহণ করে না। সংগঠনটি বিশ্ব অ্যান্টি-ডোপিং সংস্থার (ডব্লিউএডিএ) কোডেরও স্বাক্ষরকারী।

## তথ্যসূত্র

## বহিঃসংযোগ
*  

বিষয়শ্রেণী:জাতীয় অলিম্পিক কমিটি
বিষয়শ্রেণী:নরফোক দ্বীপের ক্রীড়া পরিচালনা পরিষদ
বিষয়শ্রেণী:১৯৮৬-এ নরফোক দ্বীপে প্রতিষ্ঠিত
বিষয়শ্রেণী:১৯৮৬-এ প্রতিষ্ঠিত ক্রীড়া সংস্থা
উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশন

**উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশন** (; এছাড়াও সংক্ষেপে আইওসি কোড **এমএনপি** দ্বারা পরিচিত) হলো উত্তর মারিয়ানা দ্বীপপুঞ্জের জাতীয় অলিম্পিক কমিটি। এই সংস্থাটির ১৯৮৫ সালে প্রতিষ্ঠিত হয়েছে, যার সদর দপ্তর মার্কিন যুক্তরাষ্ট্রের সাইপানে অবস্থিত।

বর্তমানে উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশনের সভাপতির দায়িত্ব পালন করছেন জেরি ট্যান, যিনি ২০০৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ভালেরি হফশ্নাইডার।

## ইতিহাস
১৯৮৫ সালে উত্তর মারিয়ানা দ্বীপপুঞ্জের বহু-ক্রীড়ার সর্বোচ্চ সংস্থা হিসেবে উত্তর মারিয়ানা দ্বীপপুঞ্জ অপেশাদার ক্রীড়া অ্যাসোসিয়েশন প্রতিষ্ঠিত হয়েছে।

এটি উত্তর মারিয়ানা দ্বীপপুঞ্জকে প্যাসিফিক গেমস এবং প্যাসিফিক মিনি গেমসের মতো ক্রীড়া প্রতিযোগিতায় প্রতিনিধিত্ব করে। তবে, এই সংগঠনটি অলিম্পিক গেমসে অংশগ্রহণ করে না।

## তথ্যসূত্র

## বহিঃসংযোগ
*  

বিষয়শ্রেণী:জাতীয় অলিম্পিক কমিটি
বিষয়শ্রেণী:উত্তর মারিয়ানা দ্বীপপুঞ্জের ক্রীড়া পরিচালনা পরিষদ
বিষয়শ্রেণী:১৯৮৫-এ উত্তর মারিয়ানা দ্বীপপুঞ্জে প্রতিষ্ঠিত
বিষয়শ্রেণী:১৯৮৫-এ প্রতিষ্ঠিত ক্রীড়া সংস্থা
পালাউ জাতীয় অলিম্পিক কমিটি

**পালাউ জাতীয় অলিম্পিক কমিটি** (; এছাড়াও সংক্ষেপে আওএনওসি কোড **পিএলডব্লিউ** দ্বারা পরিচিত) হলো পালাউয়ের জাতীয় অলিম্পিক কমিটি। এই সংস্থাটির ১৯৯৮ সালে প্রতিষ্ঠিত হয়েছে; প্রতিষ্ঠার ১ বছর পর ১৯৯৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পালাউয়ের করোরে অবস্থিত।

বর্তমানে পালাউ জাতীয় অলিম্পিক কমিটির সভাপতির দায়িত্ব পালন করছেন ফ্রাঙ্ক কিয়োতা, যিনি ২০০৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন বাকলাই তেমেঙ্গিল।

## ইতিহাস
১৯৯৮ সালে পালাউয়ের বহু-ক্রীড়ার সর্বোচ্চ সংস্থা হিসেবে পালাউ জাতীয় অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় দুই বছর পর পালাউ ২০০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে পালাউ

## তথ্যসূত্র

## বহিঃসংযোগ
*  
* এএনওসিতে পালাউ জাতীয় অলিম্পিক কমিটি 
* অলিম্পিডিয়ায় পালাউ জাতীয় অলিম্পিক কমিটি 
* অলিম্পিক.কমে পালাউ জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে পালাউ
বিষয়শ্রেণী:পালাউয়ের ক্রীড়া পরিচালনা পরিষদ
বিষয়শ্রেণী:১৯৯৮-এ পালাউতে প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত ক্রীড়া সংস্থা
পাপুয়া নিউগিনি অলিম্পিক কমিটি

**পাপুয়া নিউগিনি অলিম্পিক কমিটি** (; এছাড়াও সংক্ষেপে আওএনওসি কোড **পিএনজি** দ্বারা পরিচিত) হলো পাপুয়া নিউগিনির জাতীয় অলিম্পিক কমিটি। এই সংস্থাটির ১৯৬১ সালে প্রতিষ্ঠিত হয়েছে; প্রতিষ্ঠার ১৩ বছর পর ১৯৭৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পাপুয়া নিউগিনির বোরোকোতে অবস্থিত।

বর্তমানে পাপুয়া নিউগিনি অলিম্পিক কমিটির সভাপতির দায়িত্ব পালন করছেন এমা ওয়াইওয়াই, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ডেসমন্ড কাভিয়াগু।

## ইতিহাস
১৯৬১ সালে পাপুয়া নিউগিনির বহু-ক্রীড়ার সর্বোচ্চ সংস্থা হিসেবে পাপুয়া নিউগিনি অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় পনেরো বছর পর পাপুয়া নিউগিনি ১৯৭৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে পাপুয়া নিউগিনি

## তথ্যসূত্র

## বহিঃসংযোগ
*  
* এএনওসিতে পাপুয়া নিউগিনি অলিম্পিক কমিটি 
* অলিম্পিডিয়ায় পাপুয়া নিউগিনি অলিম্পিক কমিটি 
* অলিম্পিক.কমে পাপুয়া নিউগিনি অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে পাপুয়া নিউগিনি
বিষয়শ্রেণী:পাপুয়া নিউগিনির ক্রীড়া পরিচালনা পরিষদ
বিষয়শ্রেণী:১৯৬১-এ পাপুয়া নিউগিনিতে প্রতিষ্ঠিত
বিষয়শ্রেণী:১৯৬১-এ প্রতিষ্ঠিত ক্রীড়া সংস্থা
সামোয়া ক্রীড়া অ্যাসোসিয়েশন ও জাতীয় অলিম্পিক কমিটি

**সামোয়া ক্রীড়া অ্যাসোসিয়েশন ও জাতীয় অলিম্পিক কমিটি** (; এছাড়াও সংক্ষেপে আওএনওসি কোড **এসএএম** দ্বারা পরিচিত) হলো সামোয়ার জাতীয় অলিম্পিক কমিটি। এই সংস্থাটির ১৯৮৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সামোয়ার আপিয়ায় অবস্থিত।

বর্তমানে সামোয়া ক্রীড়া অ্যাসোসিয়েশন ও জাতীয় অলিম্পিক কমিটির সভাপতির দায়িত্ব পালন করছেন পাউগা তালালেলেই পাউগা, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মাউরিন এপাতি তুইমালেয়ালিফানো।

## ইতিহাস
১৯৮৩ সালে সামোয়ার বহু-ক্রীড়ার সর্বোচ্চ সংস্থা হিসেবে সামোয়া ক্রীড়া অ্যাসোসিয়েশন ও জাতীয় অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় এক বছর পর সামোয়া ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে সামোয়া

## তথ্যসূত্র

## বহিঃসংযোগ
*  
* এএনওসিতে সামোয়া ক্রীড়া অ্যাসোসিয়েশন ও জাতীয় অলিম্পিক কমিটি 
* অলিম্পিডিয়ায় সামোয়া ক্রীড়া অ্যাসোসিয়েশন ও জাতীয় অলিম্পিক কমিটি 
* অলিম্পিক.কমে সামোয়া ক্রীড়া অ্যাসোসিয়েশন ও জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে সামোয়া
বিষয়শ্রেণী:সামোয়ার ক্রীড়া পরিচালনা পরিষদ
বিষয়শ্রেণী:১৯৮৩-এ সামোয়ায় প্রতিষ্ঠিত
বিষয়শ্রেণী:১৯৮৩-এ প্রতিষ্ঠিত ক্রীড়া সংস্থা
টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি

**টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি** (; এছাড়াও সংক্ষেপে আইওসি কোড **টিজিএ** দ্বারা পরিচিত) হলো টোঙ্গার জাতীয় অলিম্পিক কমিটি। এই সংস্থাটির ১৯৬৩ সালে প্রতিষ্ঠিত হয়েছে; প্রতিষ্ঠার ২১ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর টোঙ্গার নুকু'আলোফায় অবস্থিত।

বর্তমানে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটির সভাপতির দায়িত্ব পালন করছেন মাইকেল অ্যান্টনি ব্লুমফিল্ড, যিনি ২০২০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নেতিনা লাতু ভেয়া।

## ইতিহাস
১৯৬৩ সালে টোঙ্গার বহু-ক্রীড়ার সর্বোচ্চ সংস্থা হিসেবে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় একুশ বছর পর টোঙ্গা ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে টোঙ্গা

## তথ্যসূত্র

## বহিঃসংযোগ
*  
* এএনওসিতে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি 
* অলিম্পিডিয়ায় টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি 
* অলিম্পিক.কমে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে টোঙ্গা
বিষয়শ্রেণী:টোঙ্গার ক্রীড়া পরিচালনা পরিষদ
বিষয়শ্রেণী:১৯৬৩-এ টোঙ্গায় প্রতিষ্ঠিত
বিষয়শ্রেণী:১৯৬৩-এ প্রতিষ্ঠিত ক্রীড়া সংস্থা
টুভালু ক্রীড়া অ্যাসোসিয়েশন ও জাতীয় অলিম্পিক কমিটি

**টুভালু ক্রীড়া অ্যাসোসিয়েশন ও জাতীয় অলিম্পিক কমিটি** (; এছাড়াও সংক্ষেপে আইওসি কোড **টিইউভি** দ্বারা পরিচিত) হলো টুভালুর জাতীয় অলিম্পিক কমিটি। এই সংস্থাটির ২০০৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর টুভালুর ফুনাফুতিতে অবস্থিত।

বর্তমানে টুভালু ক্রীড়া অ্যাসোসিয়েশন ও জাতীয় অলিম্পিক কমিটির সভাপতির দায়িত্ব পালন করছেন মিকা এলিসাইয়া, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মেলেই মেলেই।

## ইতিহাস
২০০৭ সালে টুভালুর বহু-ক্রীড়ার সর্বোচ্চ সংস্থা হিসেবে টুভালু ক্রীড়া অ্যাসোসিয়েশন ও জাতীয় অলিম্পিক কমিটি প্রতিষ্ঠিত হয়েছে। কাউসেয়া নাতানো এই সংস্থার প্রথম সভাপতির দায়িত্ব পালন করেছেন, যিনি ২০০৭ হতে ২০১৩ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় এক বছর পর টুভালু ২০০৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে টুভালু

## তথ্যসূত্র

## বহিঃসংযোগ
*  
* এএনওসিতে টুভালু ক্রীড়া অ্যাসোসিয়েশন ও জাতীয় অলিম্পিক কমিটি 
* অলিম্পিডিয়ায় টুভালু ক্রীড়া অ্যাসোসিয়েশন ও জাতীয় অলিম্পিক কমিটি 
* অলিম্পিক.কমে টুভালু ক্রীড়া অ্যাসোসিয়েশন ও জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে টুভালু
বিষয়শ্রেণী:টুভালুর ক্রীড়া পরিচালনা পরিষদ
বিষয়শ্রেণী:২০০৭-এ টুভালুতে প্রতিষ্ঠিত
বিষয়শ্রেণী:২০০৭-এ প্রতিষ্ঠিত ক্রীড়া সংস্থা
ফরাসি পলিনেশিয়া অলিম্পিক কমিটি

**ফরাসি পলিনেশিয়া অলিম্পিক কমিটি** (; এছাড়াও সংক্ষেপে আইওসি কোড **টিএএইচ** দ্বারা পরিচিত) হলো ফরাসি পলিনেশিয়ার জাতীয় অলিম্পিক কমিটি। এই সংস্থাটির ১৯৭৩ সালে প্রতিষ্ঠিত হয়েছে; যার সদর দপ্তর ফরাসি পলিনেশিয়ার পিরায়ে অবস্থিত।

## ইতিহাস
১৯৭৩ সালে ফরাসি পলিনেশিয়ার বহু-ক্রীড়ার সর্বোচ্চ সংস্থা হিসেবে ফরাসি পলিনেশিয়া অলিম্পিক কমিটি প্রতিষ্ঠিত হয়েছে।

১৯০১ সালের ১ জুলাইয়ের আইনের অধীনে একটি সংস্থা হিসেবে ১৯৭৩ সালের ৩ জানুয়ারি "আঞ্চলিক ক্রীড়া কমিটি" (সিটিএস) হিসেবে প্রতিষ্ঠিত হয়। পরে এটি "আঞ্চলিক অলিম্পিক ও ক্রীড়া কমিটি” (সিটিওএস) নামে পরিচিত হয় এবং অবশেষে ২০০০ সালের ২ সেপ্টেম্বরের এক সিদ্ধান্তের মাধ্যমে এটি ফরাসি পলিনেশিয়া অলিম্পিক কমিটি (সিওপিএফ) হিসেবে আত্মপ্রকাশ করে। এর গঠনতন্ত্র ১৯৯৯ সালের ১৪ই অক্টোবর তারিখে ফরাসি পলিনেশিয়ার অ্যাসেম্বলির এক সিদ্ধান্তের পর পলিনেশিয়ান মন্ত্রী পরিষদ কর্তৃক অনুমোদিত হয়।

এর সামাজিক উদ্দেশ্য হলো ফরাসি পলিনেশিয়ার সকল ক্রীড়া ফেডারেশনকে একত্রিত করা, তাদের কার্যক্রম সমন্বয় করা এবং পলিনেশিয়ান ক্রীড়াকে অফিসিয়াল সংস্থাগুলোর (যেমন: প্যাসিফিক গেমস কাউন্সিল, প্যাসিফিক কমিউনিটি) নিকট উপস্থাপন করা; তবে আন্তর্জাতিক ফেডারেশন এবং সংস্থাগুলোর ব্যতিক্রম, যেগুলো সরাসরি সেগুলোর অধীন। এটি ফ্রেঞ্চ ন্যাশনাল অলিম্পিক অ্যান্ড স্পোর্টস কমিটির সঙ্গে যোগাযোগ রক্ষা করে।

সিওপিএফ আন্তর্জাতিক অলিম্পিক কমিটির সদস্য নয়, তবে এটি আন্তর্জাতিক প্রতিযোগিতায় (যেমন: বিশ্ব চ্যাম্পিয়নশিপ) নিজস্ব পতাকা ও জাতীয় সংগীতসহ কার্যকরভাবে অংশগ্রহণ করে; শুধুমাত্র অলিম্পিক গেমস এর ব্যতিক্রম।

## তথ্যসূত্র

## বহিঃসংযোগ
*  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ফরাসি পলিনেশিয়া
বিষয়শ্রেণী:ফরাসি পলিনেশিয়ার ক্রীড়া পরিচালনা পরিষদ
বিষয়শ্রেণী:১৯৭৩-এ ফরাসি পলিনেশিয়ায় প্রতিষ্ঠিত
বিষয়শ্রেণী:১৯৭৩-এ প্রতিষ্ঠিত ক্রীড়া সংস্থা
কমার আলি আখুন

**কমর আলি আখুন** জম্মু ও কাশ্মীরের একজন ভারতীয় রাজনীতিবিদ। তিনি জম্মু ও কাশ্মীর জাতীয় সম্মেলনের একজন সিনিয়র সদস্য।

১৯৯৬ সালে তিনি জম্মু ও কাশ্মীরের কার্গিল জেলার কার্গিল বিধানসভা কেন্দ্র থেকে নির্বাচিত হন।

কামার আলী আখুন ১৫ আগস্ট ১৯৫৭ সালে কার্গিল শহর থেকে প্রায় ৪৮ কিমি দূরে সাংগ্রাহ গ্রামের *<nowiki/>'আখুনপা' নামে* একটি ধর্মীয় পরিবারে জন্ম গ্রহণ করেন। তিনি প্রাথমিক শিক্ষা সংগ্রাহ থেকে গ্রহণ করেন এবং ১৯৭৩ সালে সাঙ্কু হাই স্কুল থেকে ম্যাট্রিকুলেশন পাস করেন। প্রাথমিক বিদ্যালয়ে পড়ার সময় তিনি তার বাবা-মাকে হারান, এরপর তার বড় ভাই তালিব হুসেন তার পরিবারের ভরণপোষণ এবং কামার আলী এবং তার ছোট ভাই ডঃ মোহাম্মদ জাফর আখুনকে শিক্ষিত করার দায়িত্ব নিজের কাঁধে তুলে নেন। সুরু উপত্যকার একজন বিখ্যাত ধর্মীয় পণ্ডিত মরহুম আগা সৈয়দ হায়দার রিজভী তাকে উচ্চশিক্ষার জন্য শ্রীনগরে পাঠাতে সহায়তা করেছিলেন। স্নাতক শেষ করার পর কামার আলী আখুন চাকরির জন্য আবেদন করার পরিবর্তে এলএলবি (সম্মান) ডিগ্রি অর্জন করেন। পরে তিনি রাজনীতিতে যোগ দেন। তিনি জেলার সবচেয়ে সিনিয়র জেকেএনসি নেতাদের একজন।

১১ জুন ২০১৪ তারিখে তিনি জম্মু ও কাশ্মীরের মুখ্যমন্ত্রীর উপদেষ্টা হিসেবে নিযুক্ত হন, একজন মন্ত্রিপরিষদ মন্ত্রী এবং ৪৯-কারগিল নির্বাচনী এলাকার প্রতিনিধিত্বকারী একটি বর্তমান আইনসভার পদে। তিনি ২০০২ সালে নবগঠিত লাদাখ স্বায়ত্তশাসিত পাহাড় উন্নয়ন পরিষদ কার্গিলের প্রথম প্রধান নির্বাহী কাউন্সিলর / চেয়ারম্যানও ছিলেন। এর আগে তিনি জনাব ওমর আবদুল্লাহর অধীনে ভোক্তা বিষয়ক ও গণবন্টন ও পরিবহন মন্ত্রী এবং ফারুক আবদুল্লাহর শাসনামলে পূর্ত ও বিদ্যুৎ প্রতিমন্ত্রী হিসেবে দায়িত্ব পালন করেছেন এবং তিনি লাদাখ স্বায়ত্তশাসিত পাহাড়ি উন্নয়ন পরিষদ কার্গিলের প্রথম প্রধান নির্বাহী কাউন্সিলরও ছিলেন।

## তথ্যসূত্র

বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:লাদাখের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:কার্গিল জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
মোশরেকি দার খানেওয়াদায়ে পয়ামবার

**মোশরেকি দার খানেওয়াদায়ে পয়ামবার** (, ) হলো সাহাবা আবুল আস ও নবী কন্যা জয়নবের প্রেমকাহিনি একটি বই, যা হাসান মোহাদ্দেসি ও বীজান আব্দুল করিমি কর্তৃক রচিত হয়েছে এবং এতে আবুল আস ও জয়নব-এর প্রেমের সম্পর্ক বর্ণিত হয়েছে। এই বইটি ১৩৯৬ সনের সর্বাধিক বিক্রিত বইগুলোর একটি ছিল। এই বইটি ১৪০৩ সনে বেরযান মুহাম্মদ কর্তৃক কুর্দি ভাষায় মোশরিকিক লেহ খাইজানি পিগেহমেবরদা (موشریکیک له خیزانی پیغه‌مبه‌ردا) নামে অনূদিত হয়ে এরবিল থেকে নাশিরে তাফসির প্রকাশনায় ছাপা হয়।

## বিষয়বস্তু
আবুল আস ইবনে রাবি ইসলামের নবীর জামাতা এবং তাঁর কন্যা জয়নব-এর স্বামী ছিলেন। তবে হিজরির দ্বিতীয় বছরে বদরের যুদ্ধে বন্দি হওয়ার পূর্ব পর্যন্ত—এমনকি অনুমান করা হয় ষষ্ঠ বা সপ্তম হিজরি সাল পর্যন্ত—তিনি মদিনায় অবস্থান এবং স্ত্রীর সঙ্গে সংসার করার পরেও মুশরিক বা অবিশ্বাসী হিসেবে বিবেচিত হতেন। এজন্যই গ্রন্থকারেরা তাকে ‘‘নবী পরিবারের একজন মুশরিক’’ নামে আখ্যায়িত করেছেন। লেখকদের ভাষ্যমতে, ‘‘এই কাহিনি জয়নব, নবীর কন্যার হৃদয়ে প্রেম ও ঈমানের সংঘাত এবং তাঁর একজন মুশরিক স্বামীর প্রতি প্রেমের বিপরীতে নবীর অবস্থানকে তুলে ধরে। বইটি চেষ্টা করেছে ‘মানবিক প্রেম’-এর অবস্থানকে নবীর আত্মা ও অনুভূতির মাঝে উপস্থাপন করতে।’’

## আরো দেখুন
* কাসাসুল আম্বিয়া
* হাশত বহিশত
* নবী (ইরানি বই)

## তথ্যসূত্র

## বহিঃসংযোগ
* ইউটিউবে ''নবী পরিবারের একজন মুশরিক''

বিষয়শ্রেণী:ফার্সি ভাষায় মুহাম্মাদের জীবনীগ্রন্থ
বিষয়শ্রেণী:শিয়া সাহিত্য
বিষয়শ্রেণী:১৪০৩-এ এশিয়া
বিষয়শ্রেণী:ইরানের সংস্কৃতি
বিষয়শ্রেণী:ফার্সি ভাষার সাহিত্য
বিষয়শ্রেণী:ফার্সি ভাষার বই
বিষয়শ্রেণী:মুহাম্মাদের সাংস্কৃতিক চিত্রায়ণ
ওয়ালিস এবং ফুতুনা আঞ্চলিক অলিম্পিক ও ক্রীড়া কমিটি

**ওয়ালিস এবং ফুতুনা আঞ্চলিক অলিম্পিক ও ক্রীড়া কমিটি** (; এছাড়াও সংক্ষেপে আইওসি কোড **ডব্লিউএলএফ** দ্বারা পরিচিত) হলো ওয়ালিস এবং ফুতুনার জাতীয় অলিম্পিক কমিটি। এই সংস্থাটির ১৯৯৭ সালে প্রতিষ্ঠিত হয়েছে; যার সদর দপ্তর ফ্রান্সের হাহাকেতে অবস্থিত।

বর্তমানে ওয়ালিস এবং ফুতুনা আঞ্চলিক অলিম্পিক ও ক্রীড়া কমিটির সভাপতির দায়িত্ব পালন করছেন এতুয়াতো মুলিকিহামেয়া; অন্যদিকে মহাসচিবের দায়িত্ব পালন করছেন ইভানোয়েল কাইকিলেকোফে।

## ইতিহাস
১৯৯৭ সালে ওয়ালিস এবং ফুতুনার বহু-ক্রীড়ার সর্বোচ্চ সংস্থা হিসেবে ওয়ালিস এবং ফুতুনা আঞ্চলিক অলিম্পিক ও ক্রীড়া কমিটি প্রতিষ্ঠিত হয়েছে।

এটি প্যাসিফিক গেমস এবং প্যাসিফিক মিনি গেমসের মতো ক্রীড়া প্রতিযোগিতায় ওয়ালিস এবং ফুতুনার প্রতিনিধিত্ব করে। তবে, এই সংস্থাটি অলিম্পিক গেমসে অংশগ্রহণ করে না।

## তথ্যসূত্র

## বহিঃসংযোগ
*  

বিষয়শ্রেণী:জাতীয় অলিম্পিক কমিটি
বিষয়শ্রেণী:ওয়ালিস এবং ফুতুনার ক্রীড়া পরিচালনা পরিষদ
বিষয়শ্রেণী:১৯৯৭-এ ওয়ালিস এবং ফুতুনায় প্রতিষ্ঠিত
বিষয়শ্রেণী:১৯৯৭-এ প্রতিষ্ঠিত ক্রীড়া সংস্থা
ভোলা সেতু

**ভোলা সেতু** বা **ভোলা–বরিশাল সেতু** বাংলাদেশের একটি পরিকল্পনাধীন সেতু। এই সেতু নির্মাণের মাধ্যমে বাংলাদেশের একমাত্র দ্বীপ জেলা ভোলা মূল ভূখণ্ডের সাথে সড়কপথে যুক্ত হবে এবং গ্যাস সরবরাহ সহজতর হবে। নির্মাণের পর এটিই বাংলাদেশের সবচেয়ে বড় সেতু হবে।

## পটভূমি

২০১৯ সালের ডিসেম্বরে আওয়ামী লীগ নেতা তোফায়েল আহমেদ বলেছিলেন ২০২১ সালের মধ্যে ভোলা-বরিশাল সেতুর নির্মাণ কাজ শুরু হবে। ২০২০ সালে সরকারিভাবে ভোলা সেতু নির্মাণের পরিকল্পনা করা হয়। তখন এই সেতু নির্মাণের ব্যয় ধরা হয়েছিল ৯,৯২২ কোটি টাকা। এই সময়ে জরিপ ও আলোচনার ভিত্তিতে ভোলা জেলার ভেদুরিয়া ফেরিঘাট এবং বরিশাল জেলার লাহারহাট ফেরিঘাট বরাবর সেতুটি বানানোর জন্য স্থান নির্ধারণ করা হয়।

২০২৫ সালের ২৭ এপ্রিল রাজধানীর জাতীয় প্রেস ক্লাবের সামনে 'আগামীর ভোলা' নামক একটি সংগঠন ভোলায় মেডিকেল কলেজ ও হাসপাতাল, সেতু নির্মাণ এবং গ্যাস সংযোগের দাবিতে সমাবেশের আয়োজন করে। সমাবেশের সময় সংগঠনের সদস্যরা নিজেদের মধ্যে হাতাহাতিতে জড়িয়ে পড়লে পুলিশ লাঠিচার্জ করে একাংশকে ছত্রভঙ্গ করে দেয়। পরে অন্তবর্তীকালীন সরকারকে আলটিমেটাম ও স্মারকলিপি দেওয়ার মাধ্যমে তাদের দাবি আদায়ের সমাবেশের সমাপ্তি ঘটে।

৮ মে সরকারি উচ্চপদস্থ কর্মকর্তারা সেতু নির্মাণের স্থান পরিদর্শন করেন। এসময় তারা ঘোষণা দেন ২০২৬ সালের জানুয়ারি থেকে সেতু নির্মাণের কাজ শুরু হবে। পরবর্তীতে পুণরায় ১৬ মে 'আগামীর ভোলা' সংগঠন মেডিকেল কলেজ ও হাসপাতাল, সেতু নির্মাণ এবং গ্যাস সংযোগের দাবিতে বিক্ষোভ মিছিল করে।

## অবস্থান

## অর্থনৈতিক প্রভাব

ভোলা জেলা বাংলাদেশের একমাত্র দ্বীপ জেলা যা বরিশাল বিভাগ অবস্থিত। এই জেলার মোট আয়তন । ২০২২ সালের আদমশুমারি অনুযায়ী এই জেলায় ১৯,৩২,৫১৮ জন মানুষ বসবাস করে।

দ্বীপ জেলা হওয়ায় ভোলা বাংলাদেশের মূল ভূখণ্ড বিচ্ছিন্ন হয়ে আছে। বর্তমানে পণ্যবাহী যানবাহনের জন্য একটিমাত্র ফেরি ঘাট এবং বিভিন্ন স্থানে আনুষ্ঠানিক ও অনানুষ্ঠানিক নৌকা পারাপারের মাধ্যমে সংযোগ স্থাপন করা হয়েছে। এই দুর্বল যোগাযোগ ব্যবস্থা ভোলার ব্যবসা-বাণিজ্য, অর্থনৈতিক ও সামাজিক জীবনে নেতিবাচক প্রভাব পড়ছে।

## তথ্যসূত্র

## বহিঃসংযোগ

* 
* 

বিষয়শ্রেণী:বাংলাদেশের সড়ক সেতু
বিষয়শ্রেণী:বরিশাল বিভাগের সেতু
বিষয়শ্রেণী:ভোলা জেলা
সৈয়দা হুছেনা আফজাল বালিকা উচ্চ বিদ্যালয়

## পরিচিতি
**সৈয়দা হুছেনা আফজাল বালিকা উচ্চ বিদ্যালয়**(Syeda Hossena Afzal Girls' High School)বাংলাদেশের ব্রাহ্মণবাড়িয়া জেলার সরাইল উপজেলার শাহবাজপুরে অবস্থিত একটি স্বনামধন্য মাধ্যমিক শিক্ষা প্রতিষ্ঠান। এটি কুমিল্লা শিক্ষা বোর্ডের অধিভুক্ত এবং ছয় থেকে দশম শ্রেণি পর্যন্ত শিক্ষাদান করে। শুধুমাত্র ছাত্রীদের জন্য প্রতিষ্ঠিত এই বিদ্যালয়টি নারীশিক্ষা বিস্তারে অগ্রণী ভূমিকা রেখে চলেছে।

বিদ্যালয়টি ২০০০ সালে প্রতিষ্ঠিত হয় এবং দীর্ঘ সময় ধরে একাডেমিক মান, শৃঙ্খলা ও সহপাঠ্য কার্যক্রমে অনন্য সাফল্য অর্জন করেছে। বিদ্যালয়টিতে বিজ্ঞান, মানবিক ও ব্যবসায় শিক্ষা শাখার পাঠ্যক্রম চালু রয়েছে। পাশাপাশি, আধুনিক শ্রেণিকক্ষ, বিজ্ঞানাগার, গ্রন্থাগার এবং তথ্যপ্রযুক্তি সুবিধাসম্পন্ন পরিবেশ শিক্ষার্থীদের উন্নত শিক্ষার সুযোগ নিশ্চিত করে।

বিদ্যালয়টি নিয়মিতভাবে ক্রীড়া, সাংস্কৃতিক কর্মকাণ্ড, বিতর্ক প্রতিযোগিতা এবং সামাজিক সচেতনতামূলক কার্যক্রমে অংশগ্রহণ করে, যা শিক্ষার্থীদের বহুমাত্রিক বিকাশে সহায়ক ভূমিকা পালন করে। এর মূল লক্ষ্য শিক্ষার্থীদের জ্ঞান, নৈতিকতা ও নেতৃত্বের গুণাবলি বিকাশ ঘটিয়ে একজন দক্ষ ও সচেতন নাগরিক হিসেবে গড়ে তোলা।

## ইতিহাস
সৈয়দা হুছেনা আফজাল বালিকা উচ্চ বিদ্যালয় ২০০০ সালে ব্রাহ্মণবাড়িয়ার সরাইল উপজেলার শাহবাজপুর গ্রামে প্রতিষ্ঠিত হয়। প্রতিষ্ঠার প্রাথমিক উদ্দেশ্য ছিল বালিকাদের মাধ্যমিক শিক্ষার সুযোগ সৃষ্টি করা এবং নারী শিক্ষার প্রসারে অবদান রাখা। প্রতিষ্ঠাতা ও এলাকার শুভানুধ্যায়ীরা শিক্ষার প্রতি গভীর বিশ্বাস এবং নারী শিক্ষা সম্প্রসারণের আকাঙ্ক্ষা নিয়ে এই বিদ্যালয়টি গড়ে তোলেন।

প্রথম দিকে বিদ্যালয়টি ছোট পরিসরে পরিচালিত হলেও, ধারাবাহিক উন্নয়নের ফলে বর্তমানে এটি একটি আধুনিক এবং সম্মানিত শিক্ষা প্রতিষ্ঠান হিসেবে প্রতিষ্ঠিত হয়েছে। সময়ের সাথে সাথে স্কুলটি তার একাডেমিক মান, অবকাঠামো ও শিক্ষাবৃন্দের সংখ্যা বৃদ্ধি করেছে। এটি কুমিল্লা শিক্ষা বোর্ডের অধীনে কার্যক্রম পরিচালনা করে এবং বিভিন্ন সরকারি ও বেসরকারি পরীক্ষায় তার শিক্ষার্থীরা ভালো ফলাফল অর্জন করে আসছে।

বিদ্যালয়টি শিক্ষার্থীদের মানসম্পন্ন শিক্ষা প্রদানের পাশাপাশি নৈতিক মূল্যবোধ ও সামাজিক দায়িত্ববোধ গড়ে তুলতেও গুরুত্ব দেয়। নানা শিক্ষামূলক, সাংস্কৃতিক ও সামাজিক কর্মকাণ্ডের মাধ্যমে শিক্ষার্থীদের বহুমাত্রিক বিকাশের জন্য কাজ করে যাচ্ছে। সৈয়দা হুছেনা আফজাল বালিকা উচ্চ বিদ্যালয় আজকের দিনে সরাইলের অন্যতম শ্রেষ্ঠ বালিকা বিদ্যালয় হিসেবে স্বীকৃত।

## তথ্যসূত্র

## বহিঃসংযোগ

* সৈয়দা হুছেনা আফজাল বালিকা উচ্চ বিদ্যালয়ের ওয়েবসাইট

বিষয়শ্রেণী:ব্রাহ্মণবাড়িয়া জেলার বিদ্যালয়
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
ব্রিটিশ স্বাধীন চলচ্চিত্র পুরস্কার

**ব্রিটিশ স্বাধীন চলচ্চিত্র পুরস্কার** (ব্রিটিশ ইন্ডিপেন্ডেন্ট ফিল্ম অ্যাওয়ার্ডস; বিআইএফএ) হল একটি সংস্থা যা যুক্তরাজ্যে ব্রিটিশ স্বাধীন সিনেমা এবং চলচ্চিত্র নির্মাণের প্রতিভা উদযাপন, সমর্থন এবং প্রচার করে। বার্ষিক পুরস্কার অনুষ্ঠানের জন্য মনোনয়ন নভেম্বরের প্রথম দিকে ঘোষণা করা হয় এবং অনুষ্ঠানটি ডিসেম্বরের প্রথম দিকে অনুষ্ঠিত হয়।

২০১৫ সাল থেকে, বিআইএফএ ক্রিয়েটিভ স্কিলসেট এবং ব্রিটিশ ফিল্ম ইনস্টিটিউটের সহায়তায় যুক্তরাজ্য জুড়ে প্রতিভা উন্নয়ন এবং চলচ্চিত্র প্রদর্শনী কর্মসূচির আয়োজন করে আসছে।

## ইতিহাস
১৯৯৮ সালে রেইনড্যান্স ফিল্ম ফেস্টিভ্যালের এলিয়ট গ্রোভ এবং সুজান ব্যালান্টাইন কর্তৃক ব্রিটিশ ইন্ডিপেন্ডেন্ট ফিল্ম অ্যাওয়ার্ডস (বিআইএফএ) তৈরি করা হয়েছিল। যার লক্ষ্য ছিল স্বাধীনভাবে অর্থায়িত ব্রিটিশ চলচ্চিত্র নির্মাণে যোগ্যতা এবং কৃতিত্ব উদযাপন করা, নতুন প্রতিভাকে সম্মান জানানো এবং ব্রিটিশ চলচ্চিত্র এবং চলচ্চিত্র নির্মাণকে বৃহত্তর জনসাধারণের কাছে প্রচার করা। বিআইএফএ প্রতিষ্ঠাতা সদস্যদের মধ্যে রয়েছেন ফিলিপ অ্যালবারস্ট্যাট, ক্রিস অটি, আন্দ্রে বার্গেস, স্যালি ক্যাপলান, পিপ্পা ক্রস, ক্রিস্টোফার ফাউলার , লোরা ফক্স গ্যাম্বল, স্টিভেন গেডোস, নর্মা হেইম্যান , এমা ই. হিকক্স , ফ্রেড হগ, রবার্ট জোন্স, স্টিভ কেনিস, আলবার্তো লোপেজ, অলি ম্যাডেন, হামিশ ম্যাকআলপাইন, নীল ম্যাককার্টনি, সল মেটজস্টেইন , মার্টিন মায়ার্স, সারাহ র‍্যাডক্লিফ , ট্রেসি স্কোফিল্ড, মার্ক শিভাস, জিম উইলসন এবং মিচিও ইয়োশিজাকি।

## তথ্যসূত্র

## বহিঃসংযোগ
* Official website
* IMDb page


বিষয়শ্রেণী:১৯৯৮ সালে যুক্তরাজ্যের প্রতিষ্ঠিত
বিষয়শ্রেণী:১৯৯৮-এ প্রবর্তিত পুরস্কার
বিষয়শ্রেণী:ব্রিটিশ চলচ্চিত্র পুরস্কার
লা'কোরান দ্য মাহোমেদ

**লা'কোরান দ্য মাহোমেদ** (, ) পবিত্র কোরআনের পশ্চিমা বিশ্বের তৃতীয় অনুবাদ। এর আগে মার্ক অব তলেদোর *[[Lex Mahumet pseudoprophete|লেক্স মুহামেদ সিডোপ্রফেট]]* নামক অনুবাদ ছিলো। লা'কোরান অনুবাদটি ১৬৪৭ সালে আন্দ্রে দ্য রিয়ের কর্তৃক আরবি থেকে ফরাসিতে সম্পাদিত হয়। এর দুই বছর পর ১৬৪৯ সালে আলেকজান্ডার রস এটি ফরাসি ভাষা থেকে ইংরেজিতে অনুবাদ করেন।

## অনুবাদের নোট
এই গ্রন্থটি ফরাসি ভাষা থেকে ইংরেজি ভাষায় অনুবাদের শিরোনাম পৃষ্ঠায় লেখা ছিল:

:*"আলকোরান অফ মাহোমেট, আরবি থেকে ফরাসি ভাষায় অনুবাদিত। মালজাইরের লর্ড এবং আলেকজান্দ্রিয়ায় ফরাসি রাজার বাসিন্দা স্যার রাইয়ার দ্বারা। এবং নতুন ইংরেজিতে লেখা, তুর্কি ভ্যানিটিগুলি দেখার সমস্ত ইচ্ছা পূরণের জন্য। যার আগে তুর্কিদের নবী এবং আলকোরানের লেখক মুহাম্মদের জীবনী রয়েছে। একটি প্রয়োজনীয় সতর্কতা বা উপদেশ সহ, যারা জানতে চান যে আলকোরান কী ব্যবহার করা যেতে পারে, অথবা পাঠে কোনও বিপদ আছে কিনা।"*

## চিত্রশালা

চিত্র:Alcoran de Mahomet 1647.jpg|, আন্দ্রে দ্য রিয়ের, ১৬৪৭।


## আরও দেখুন

* কোরআনের অনুবাদসমূহের তালিকা

## তথ্যসূত্র

## বহিঃসংযোগ

* পবিত্র কোরআনে যীশুর জন্ম – অংশ ১: আন্দ্রে দ্য রিয়ের (আর্কাইভ)

* 

বিষয়শ্রেণী:কোরআনের ফরাসি অনুবাদ
বিষয়শ্রেণী:১৬৪৭-এর বই
বিষয়শ্রেণী:ফরাসি ভাষায় অনুবাদ
বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:ফরাসি ভাষায় মুহাম্মাদের জীবনীগ্রন্থ
বিষয়শ্রেণী:ফ্রান্সে ইসলাম
বদনজর

**কুদৃষ্টি** বা **বদ নজর** একটি অভিশাপ সংক্রান্ত অতিপ্রাকৃত বিশ্বাস, যা সাধারণত হিংসা থেকে উদ্ভূত এক দৃষ্টির মাধ্যমে ঘটে বলে মনে করা হয়। প্রায় ৫,০০০ বছর আগে মানুষ **বদনজর** থেকে বাঁচতে যে তাবিজ ব্যবহার করত, তার নমুনা আজও পাওয়া যায়।

ভূমধ্যসাগরীয় অঞ্চল, বলকান, পূর্ব ইউরোপ, মধ্যপ্রাচ্য, মধ্য এশিয়া, দক্ষিণ এশিয়া, আফ্রিকা, ক্যারিবিয়ান ও ল্যাটিন আমেরিকা সহ নানা সংস্কৃতিতে **বদনজরের** ধারণা প্রচলিত।  এসব সংস্কৃতিতে সাধারণত বিশ্বাস করা হয়, **বদনজর** কারও দুর্ভাগ্য বা বিপদের কারণ হতে পারে। কেউ কেউ মনে করেন, এটি একধরনের অতিপ্রাকৃত শক্তি—যা নির্দোষ মানুষদের ক্ষতিসাধনে দুষ্ট দৃষ্টি নিক্ষেপ করে বা তাদের প্রতি প্রতিফলিত হয়। এই ধারণাটি আব্রাহামীয় ধর্মসমূহের ধর্মীয় সাহিত্যেও বহুবার পাওয়া যায়।

বিভিন্ন সংস্কৃতিতে বদনজর থেকে রক্ষা পেতে বিভিন্ন ধরনের প্রতিরক্ষামূলক ব্যবস্থা গৃহীত হয়েছে। বদ নজরের বিরুদ্ধে কিছু বিখ্যাত তাবিজের মধ্যে রয়েছে **নাজার তাবিজ**, যা নিজেই একটি চোখের প্রতীক, এবং হামসা, একটি হাতের আকৃতির তাবিজ  মন্দ চোখের প্রতীক প্রাথমিকভাবে সিরামিক বা কাদা-মাটির তৈরি হতো, তবে ভূমধ্যসাগরীয় অঞ্চলে খ্রিস্টপূর্ব ১৫০০ সালের দিকে কাচের পুঁতি আবিষ্কৃত হওয়ার পর ভারতীয়, ফিনিশীয়, পারসিক, আরব, গ্রীক, রোমান ও অটোমান সংস্কৃতিতে এটি ব্যাপক জনপ্রিয় হয়ে ওঠে। ইলিরিয়ান সংস্কৃতিতে বদনজর থেকে রক্ষা পাওয়ার জন্য ফ্যালাস, হাত, পা এবং পশুর দাঁতের আকৃতির বিভিন্ন **তাবিজ** বা প্রতীক ব্যবহৃত হতো। প্রাচীন রোমানরা বদনজর থেকে রক্ষা পাওয়ার জন্য 'ফ্যাসিনাস'-এর মতো ফ্যালাস প্রতীক ব্যবহার করত। আধুনিক দক্ষিণ ইতালিতে এখনও কর্নিসেলো, সিমারূটা এবং শিংয়ের চিহ্নসহ বিভিন্ন ধরনের তাবিজ ও অঙ্গভঙ্গি বদনজর প্রতিরোধে ব্যবহৃত হয়।

বিভিন্ন সংস্কৃতিতে বদ নজরের (মন্দ চোখের) বিরুদ্ধে লড়াই করার জন্য নানা পদ্ধতি অনুসরণ করা হয়। আরব সংস্কৃতিতে 'মাশা'আল্লাহ' (মা শা' আল্লাহ) বলার মাধ্যমে প্রশংসা করা হয়, কারো বদ নজরের প্রভাব না পারে, অন্যদিকে ইরানের মতো কিছু দেশে নির্দিষ্ট গাছ—যেমন রু—কে বদনজর থেকে রক্ষার প্রতিকার হিসেবে বিবেচনা করা হয়।"।

## তথ্যসূত্র

বিষয়শ্রেণী:তাবিজ
বিষয়শ্রেণী:অভিশাপ
বিষয়শ্রেণী:সংস্কৃতিতে চোখ
আসহাবুস সাবত

**আসহাবুস সাবত** (,   বলতে সাধারণত বনি ইসরাইলের একটি গোষ্ঠীকে বোঝানো হয়, যাদেরকে ইসলামী ধর্মগ্রন্থ কুরআন শনিবার (সাবত) সংক্রান্ত বিধিনিষেধ অমান্য করার ঘটনায় উল্লেখ করা হয়েছে। কুরআনের বর্ণনা অনুযায়ী, আল্লাহ তাঁদের শনিবার মাছ ধরতে নিষেধ করেছিলেন, যেটি ছিল ইহুদি ধর্মমতে একটি বিশ্রামের দিন। তবে ওই গোষ্ঠীর কিছু সদস্য কৌশলে সেই দিন মাছ ধরেছিলেন। কুরআনের ভাষ্যমতে, এই অবাধ্যতার কারণে তারা শাস্তি লাভ করেন এবং তাদের রূপ বিকৃত হয়ে যায়।

বিভিন্ন তাফসির ও ইসলামী সূত্র অনুযায়ী, এই ঘটনা নবী দাঊদ এর সময়কার এবং এর অবস্থান বর্তমান ইসরায়েলের আইলাত শহর অঞ্চলের সঙ্গে সাদৃশ্যপূর্ণ বলে কিছু সূত্র উল্লেখ করে। শিয়া তাফসিরবিদ মুহাম্মাদ হুসাইন তাবাতাবাই তাঁর *[[:en:Tafsir al-Mizan|আল-মীযান]]* গ্রন্থে বলেন, ওই গোষ্ঠীর মধ্যে যারা অন্যদের অন্যায় থেকে বিরত রাখার চেষ্টা করেছিল, তারাই শাস্তি থেকে রক্ষা পেয়েছিল।

ইহুদি ধর্ম মতে, শনিবার (সাবত) সপ্তাহের পবিত্র দিন হিসেবে গণ্য হয় এবং এটি উপাসনা ও বিশ্রামের জন্য নির্ধারিত। ইসলামী ব্যাখ্যা অনুযায়ী, **আসহাবুস সাবতের ঘটনাটি** এই বিধানের পটভূমিতেই উল্লেখিত হয়েছে।

## তথ্যসূত্র

বিষয়শ্রেণী:কুরআনে বর্ণিত ঘটনা
বিষয়শ্রেণী:কুরআনে উল্লেখিত জাতি
রমণ ভাল্লা

**রমণ ভাল্লা** জম্মু ও কাশ্মীরের একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি জম্মু ও কাশ্মীর প্রদেশ কংগ্রেসের কার্যকরী সভাপতি। তিনি ২০০২ থেকে ২০১৪ সাল পর্যন্ত দুবার জম্মু ও কাশ্মীর বিধানসভার সদস্য ছিলেন। তিনি গান্ধীনগর থেকে নির্বাচিত হয়েছিলেন।

## তথ্যসূত্র

বিষয়শ্রেণী:জম্মু জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
ফিরোজ আহমেদ খান

**ফিরোজ আহমেদ খান** একজন ভারতীয় রাজনীতিবিদ। তিনি ২০০৮ থেকে ২০১৪ সাল পর্যন্ত জম্মু ও কাশ্মীর ন্যাশনাল কনফারেন্সের সদস্য হিসেবেজান্সকার বিধানসভা কেন্দ্র থেকে জম্মু ও কাশ্মীর বিধানসভার সদস্য হিসেবে দায়িত্ব পালন করেছেন। তিনি তথ্য প্রযুক্তি বিভাগের প্রতিমন্ত্রী ছিলেন। তিনি ২০১৮ সালে কার্গিল কাউন্সিলের সিইসি হন।

## তথ্যসূত্র

বিষয়শ্রেণী:লাদাখের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:কার্গিল জেলার ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
তরিকা-ই-মুহাম্মদীয়া

**তরিকা-ই-মুহাম্মদীয়া** ছিল উনিশ শতকের গোড়ার দিকে ভারতীয় উপমহাদেশে উদ্ভূত একটি ইসলামি সংস্কারমূলক, পুনর্জাগরণমূলক ও সশস্ত্র প্রতিরোধ আন্দোলন। আন্দোলনটির মূল উদ্দেশ্য ছিল ব্রিটিশ শাসিত তৎকালীন মুসলিম সমাজে তাওহিদ ও নবি মুহাম্মদের সুন্নাহ প্রতিষ্ঠা করা এবং ঔপনিবেশিক ব্রিটিশ সাম্রাজ্যবাদের বিরুদ্ধে সশস্ত্র সংগ্রাম অব্যাহত রাখা।

## ইতিহাস
আন্দোলনটির সূচনা ঘটে যখন বাংলার মুসলিম নেতা ও ব্রিটিশ-বিরোধী বিপ্লবী সৈয়দ মীর নিসার আলী উরফে তিতুমীর হজ্জ পালনের উদ্দেশ্যে মক্কায় গমন করেন এবং সেখানে সৈয়দ আহমদ বেরেলভীর সঙ্গে সাক্ষাৎ করেন। সৈয়দ আহমদ বেরলভী তৎকালীন ভারতীয় উপমহাদেশে একজন ইসলামি চিন্তাবিদ ও জিহাদের প্রবর্তক ছিলেন, যিনি উত্তর ভারতে ব্রিটিশ ও শিখদের বিরুদ্ধে ইসলামি প্রতিরোধ গড়ে তুলতে চেয়েছিলেন। তিতুমীর তার চিন্তাধারায় গভীরভাবে প্রভাবিত হন এবং তাঁর কাছ থেকে ইসলামি আদর্শ ও সংগ্রামের দীক্ষা গ্রহণ করেন। মক্কা থেকে ফিরে এসে তিতুমীর বাঙালি মুসলিম সমাজে একটি নতুন চিন্তার বিস্তার ঘটান এবং তিনি সৈয়দ আহমদ বেরলভির আদর্শ অনুসরণে নিজ অঞ্চলে তরিকা-ই-মুহাম্মদিয়া আন্দোলনের সূচনা করেন।

তরিকা-ই-মুহাম্মদীয়া কেবলমাত্র ধর্মীয় সংস্কারমূলক আন্দোলনই ছিল না; বরং এটি ছিল একটি সুশৃঙ্খল সশস্ত্র প্রতিরোধ আন্দোলন, যা ধর্মীয় বিশুদ্ধতার সাথে সাথে রাজনৈতিক স্বাধীনতার দাবি করে। আন্দোলনটি স্থানীয় বাঙালি হিন্দু জমিদারদের অন্যায় কর ও দমন-পীড়নের বিরুদ্ধে অবস্থান নেয় এবং সমাজে চলমান ধর্মীয় বিদআত ও কুসংস্কার বিরোধী গণআন্দোলনে পরিণত হয়। আন্দোলনের মাধ্যমে তিতুমীর বাংলায় একটি শক্তিশালী প্রতিরোধ বাহিনী গঠন করেন এবং নীলকর, জমিদার ও ব্রিটিশ প্রশাসনের বিরুদ্ধে প্রত্যক্ষ সংগ্রামে নামেন। তিনি নারিকেলবাড়িয়া নামক স্থানে একটি কেল্লা নির্মাণ করেন, যা "বাঁশের কেল্লা" নামে পরিচিত। এখান থেকেই তিনি নিজের সংগঠিত বাহিনী নিয়ে যুদ্ধ পরিচালনা করতেন। যদিও ১৮৩১ সালে ব্রিটিশ বাহিনীর হাতে তিতুমীর শহীদ হন এবং তাঁর দুর্গ ধ্বংস করা হয়, তবে তরিকা-ই-মুহাম্মদিয়া আন্দোলন মুসলিমদের মাঝে একটি সামাজিক ও ধর্মীয় জাগরণ সৃষ্টি করে।

এই আন্দোলন পরবর্তীকালে দেওবন্দি, আহলে হাদীস ও অন্যান্য ইসলামি গোষ্ঠীর চিন্তাধারায় প্রভাব ফেলে।  

## তথ্যসূত্র

বিষয়শ্রেণী:১৯শ শতাব্দীর বিদ্রোহ
বিষয়শ্রেণী:ব্রিটিশ ভারত জড়িত যুদ্ধ
বিষয়শ্রেণী:ব্রিটিশ ভারত জড়িত লড়াই
সাজ্জাদ আহমদ কিচলু

**সাজ্জাদ আহমেদ কিচলু** (জন্ম: ২৩ জুন ১৯৬৫) একজন ভারতীয় রাজনীতিবিদ এবং জম্মু ও কাশ্মীর বিধানসভার প্রাক্তন সদস্য যিনি ২০০৯ সালে প্রথম ওমর আবদুল্লাহ মন্ত্রিসভায় রাজ্যের স্বরাষ্ট্রমন্ত্রী হিসেবে দায়িত্ব পালন করেছিলেন। জম্মু ও কাশ্মীর ন্যাশনাল কনফারেন্সের সদস্য হিসেবে, তিনি ২০০২ এবং ২০০৮ সালের বিধানসভা নির্বাচনে কিশ্তওয়ার আসন থেকে বিধানসভার সদস্য নির্বাচিত হয়েছিলেন। তিনি ২০১৫ সালে কিশ্তওয়ার জেলার প্রতিনিধিত্ব করে বিধান পরিষদের সদস্য হিসেবেও দায়িত্ব পালন করেছিলেন।

## কর্মজীবন
কাচলু ১৯৭৪ সালের ২০ জুন ভারতের কিশ্তওয়ারে বশির আহমেদ কিচলুর ঘরে জন্মগ্রহণ করেন। তার বাবাও ন্যাশনাল কনফারেন্স (এনসি) এর সদস্য ছিলেন। বাবার মৃত্যুর পর কিচলু রাজনীতিতে প্রবেশ করেন। তার কম্পিউটার এবং মেকানিক্যাল ইঞ্জিনিয়ারিংয়ে ডিপ্লোমা আছে। তিনি ১৯৯৬ সালে ন্যাশনাল কনফারেন্সের যুব শাখার তহসিল সভাপতি হিসেবে তার কর্মজীবন শুরু করেন। ১৯৯৮ সালে তিনি কিশ্তওয়ারে এনসির জেলা সভাপতি হন। তিনি ২০০২ সালের জম্মু ও কাশ্মীর বিধানসভা নির্বাচনে কিশ্তওয়ার আসন থেকে প্রতিদ্বন্দ্বিতা করে জয় লাভ করেন। ২০০৮ সালের বিধানসভা নির্বাচনে তিনি পুনরায় নির্বাচিত হন।

২০১৩ সালে, কিচলু জম্মু ও কাশ্মীর সরকারের স্বরাষ্ট্র প্রতিমন্ত্রী হিসেবে নিযুক্ত হন।

২০১৭ সালে তৎকালীন পিডিপি-বিজেপি সরকারের সময় জম্মু ও কাশ্মীর বিধান পরিষদ তাকে সেরা আইন প্রণেতা পুরস্কারে ভূষিত করে।

## বিতর্ক

### হামলার অভিযোগ
২০১৩ সালের এপ্রিলে কিশ্তওয়ার জেলায় তৎকালীন মুখ্যমন্ত্রী ওমর আবদুল্লাহর সরকারি সফরের প্রস্তুতির সময় কিশ্তওয়ার উন্নয়ন কর্তৃপক্ষের প্রধান নির্বাহী কর্মকর্তা (সিইও) রিয়াজ আহমেদ চৌধুরীকে আক্রমণ করার অভিযোগে কিচলুর রাজনৈতিক জীবন বিতর্কের মুখে পড়ে। চৌধুরী কিচলুর অসদাচরণের অভিযোগ এনে তাকে গ্রেপ্তারের নির্দেশ দেন, এই দাবি গণমাধ্যমের দৃষ্টি আকর্ষণ করে এবং জনসাধারণের নজরে আসে।

### ২০১৩ সালের সংঘর্ষে কথিত ভূমিকা
২০১৩ সালের ৯ আগস্ট কিশ্তওয়ার সংঘর্ষে জড়িত থাকার অভিযোগের পর ২০১৩ সালের আগস্টে রাজ্যের স্বরাষ্ট্রমন্ত্রীর পদ থেকে পদত্যাগ করেন কাচলু। এই সহিংসতার ফলে তিনজন নিহত হন এবং ১৫০ টিরও বেশি দোকান ও বাড়িঘর ধ্বংস হয়ে যায়, যার জন্য প্রশাসনের ব্যর্থতাকে দায়ী করা হয়। পরিস্থিতি নিয়ন্ত্রণে আনতে ব্যর্থতার জন্য কাচলুকেও দায়ী করা হয়। পরে ৯ আগস্ট ২০১৩ তারিখে সংঘটিত সংঘর্ষে তার জড়িত থাকার অভিযোগ থেকে তাকে অব্যাহতি দেওয়া হয়। বিচারপতি আরসি গান্ধী তদন্ত কমিশন, বিচারপতি (অবসরপ্রাপ্ত) আরসি গান্ধীর নেতৃত্বে এক সদস্যের কমিশন, নির্ধারণ করে যে ঘটনার সময় কিচলু কোনও পক্ষপাতদুষ্ট আচরণের জন্য দোষী ছিলেন না।

## তথ্যসূত্র

বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধান পরিষদের সদস্য
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:কিশ্তওয়ার জেলার ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
অশোক কুমার (জম্মু ও কাশ্মীরের রাজনীতিবিদ)

**অশোক কুমার** (; জন্ম: ২৪ নভেম্বর ১৯৫৮) রামবানের জম্মু ও কাশ্মীর বিধানসভার সদস্য ছিলেন। তিনি ২০০৮ সালের জম্মু ও কাশ্মীর বিধানসভা নির্বাচনে নির্বাচিত হয়েছিলেন এবং এক মেয়াদে দায়িত্ব পালন করেছিলেন। তার রাজনৈতিক দল হল ভারতীয় জাতীয় কংগ্রেস।

## নির্বাচনী কর্মক্ষমতা

## তথ্যসূত্র

বিষয়শ্রেণী:রামবন জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
মোহাম্মদ ইয়াসিন শাহ

**মোহাম্মদ ইয়াসিন শাহ** (  ২৩ এপ্রিল ২০২০) একজন ভারতীয় রাজনীতিবিদ এবং জম্মু ও কাশ্মীর বিধানসভার প্রাক্তন সদস্য ছিলেন। জম্মু ও কাশ্মীর ন্যাশনাল কনফারেন্সের সদস্য হিসেবে তিনি ১৯৮৭ সালে হযরতবাল নির্বাচনী এলাকা থেকে তার রাজনৈতিক জীবন শুরু করেন। পরবর্তীতে তিনি ১৯৯৬ সালে সোনাওয়ার নির্বাচনী এলাকার প্রতিনিধিত্ব করেন। এবং পরবর্তীকালে তৎকালীন মুখ্যমন্ত্রী ফারুক আবদুল্লাহর রাজনৈতিক উপদেষ্টা হিসেবে দায়িত্ব পালন করেন। বিধানসভা নির্বাচনে অংশগ্রহণের আগে তিনি শ্রীনগর পৌর কর্পোরেশনের কাউন্সিলর হিসেবে দায়িত্ব পালন করেছিলেন।

২০০২ সালে তিনি আবার সোনাওয়ারী নির্বাচনী এলাকা থেকে নির্বাচিত হন। ২০০৯ সালে ফারুক আবদুল্লাহ সংসদ সদস্য নির্বাচিত হন। এর ফলে ২০০৯ সালে আসনটি শূন্য হয়ে যায় এবং উপ-নির্বাচনের মাধ্যমে তিনি আবারও তার পদ ধরে রাখেন।

## তথ্যসূত্র

বিষয়শ্রেণী:শ্রীনগর জেলার ব্যক্তি
বিষয়শ্রেণী:জন্মস্থান অনুপস্থিত
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:২০২০-এ মৃত্যু
বিষয়শ্রেণী:১৯৭০-এ জন্ম
মুশতাক বুখারি

**সৈয়দ মুশতাক আহমেদ শাহ বুখারি** জম্মু ও কাশ্মীরের একজন ভারতীয় রাজনীতিবিদ ছিলেন। তিনি জম্মু ও কাশ্মীর বিধানসভায় সুরানকোট বিধানসভা কেন্দ্রের প্রতিনিধিত্ব করেছিলেন এবং দুই মেয়াদে দায়িত্ব পালন করেছিলেন। তিনি ১৯৯৬ এবং ২০০২ সালের নির্বাচনে জয়ী হয়েছিলেন।

মুশতাক বুখারি রাজ্য সরকারের সমাজকল্যাণ বিভাগের মন্ত্রী হিসেবে দায়িত্ব পালন করেছিলেন। ২০১০ থেকে ২০১৩ সাল পর্যন্ত তিনি পাহাড়ি ভাষাভাষী জনগণের উন্নয়নের জন্য জম্মু ও কাশ্মীর উপদেষ্টা বোর্ডের ভাইস চেয়ারম্যান হিসেবেও নিযুক্ত হন। সেখানে তিনি পাহাড়ি ভাষাভাষী জনসংখ্যার সাথে সম্পর্কিত বিষয়গুলিতে কাজ করেছিলেন। তিনি প্রায় চার দশক ধরে জম্মু ও কাশ্মীর জাতীয় সম্মেলনের সাথে যুক্ত ছিলেন। ২০২২ সালের ফেব্রুয়ারিতে পাহাড়ি সম্প্রদায়ের জন্য তফসিলি উপজাতি (এসটি) মর্যাদার দাবি নিয়ে নেতৃত্বের সাথে মতবিরোধের পর তিনি দল থেকে পদত্যাগ করেন।

বুখারি মুসলিম সম্প্রদায়ের মধ্যে একজন ধর্মীয় ব্যক্তিত্ব হিসেবে স্বীকৃত ছিলেন এবং তাকে পীর সাহেব নামে অভিহিত করা হত। রাজৌরি, পুঞ্চ, বারামুল্লা এবং কুপওয়ারা জেলায় পাহাড়ি সম্প্রদায়ের মধ্যে তার প্রভাব ছিল।

২০২৪ সালের ফেব্রুয়ারিতে তিনি ভারতীয় জনতা পার্টিতে যোগ দেন। তিনি সুরানকোট নির্বাচনী এলাকা থেকে ২০২৪ সালের বিধানসভা নির্বাচনে প্রতিদ্বন্দ্বিতা করেন, যেখানে তিনি হেরে যান। দীর্ঘ অসুস্থতার পর ৭৫ বছর বয়সে তিনি ২ অক্টোবর ২০২৪ সালে মারা যান।

## তথ্যসূত্র

বিষয়শ্রেণী:পুঞ্চ জেলা, ভারতের ব্যক্তি
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:২০২৪-এ মৃত্যু
বিষয়শ্রেণী:১৯৪০-এর দশকে জন্ম
জাহাঙ্গীর হোসেন মীর

**জাহাঙ্গীর হোসেন মীর**  হলেন জম্মু ও কাশ্মীর রাজ্যের ভারতীয় জাতীয় কংগ্রেসের একজন ভারতীয় রাজনীতিবিদ। তিনি ২০১৫ থেকে ২০১৭ সাল পর্যন্ত জম্মু ও কাশ্মীর বিধান পরিষদের ডেপুটি চেয়ারম্যান ছিলেন। ২০০৭ সালে তিনি জম্মু ও কাশ্মীর বিধানসভার পুঞ্চ হাভেলি বিধানসভা কেন্দ্রের উপনির্বাচনে জয়লাভ করেন।

তিনি বর্তমানে  জম্মু ও কাশ্মীর কংগ্রেস সংখ্যালঘু বিভাগের সভাপতি হিসেবে দায়িত্ব পালন করছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (June 2024)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:জম্মু ও কাশ্মীর বিধান পরিষদের সদস্য
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:পুঞ্চ জেলা, ভারতের ব্যক্তি
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি